CFC “ CAT’ s MEOW”

**Kaķu mīļotāju kluba CAT’s MEOW**

**Ciltsdarba Nolikums**

Saturs

[1. Ievads : 1](#_Toc195989852)

[2. Vispārīgs nolikums un ciltsdarba mērķi. 2](#_Toc195989853)

[3. Ciltsdarba pamatuzdevumi. 2](#_Toc195989854)

[4. Ciltsdarba metodes. 2](#_Toc195989855)

[5. Ciltsdarbā izmantojamās šķirnes. 3](#_Toc195989856)

[6. Prasības ciltsdarbā izmantojamiem dzīvniekiem 4](#_Toc195989857)

[7. Dzīvnieku atlases kritēriji un eksterjera kvalitātes vērtējuma nosacījumi . 4](#_Toc195989858)

[8. Vaislas runču un kaķeņu izvēle un atlase. 4](#_Toc195989859)

[9. Prasības dzīvnieku pārošanai 5](#_Toc195989860)

[10. Prasības pārošanas atļaujas saņemšanai un tās reģistrācijas kārtība. 6](#_Toc195989861)

[11. Metiena kontrole un reģistrācijas kārtība 6](#_Toc195989862)

[12. „Cat’s Meow” Ciltsdarba grāmatas. 7](#_Toc195989863)

[13. Ciltsraksti un Reģistra apliecības. 8](#_Toc195989864)

[14. Ciltsrakstu un Reģistra apliecības izsniegšanas kārtība. 8](#_Toc195989865)

[15. Ciltsdarba dokumentu noformēšana: 9](#_Toc195989866)

[16. Kaķēnu atšķiršana un atsavināšana. 9](#_Toc195989867)

[17. Kluba Valdes un Ciltsdarba komisijas pienākumi un atbildība 9](#_Toc195989868)

[18. Prasības dzīvnieku turēšanas vietām, barošanai, dzirdināšanai, fiziskām nodarbībām un pārvadāšanai 10](#_Toc195989869)

[19. Dzīvnieku īpašnieka -audzētāja /audzētavas tiesības, pienākumi un atbildība 11](#_Toc195989870)

[20. Dzīvnieku īpašnieka un turētāja tiesības, pienākumi un atbildība 13](#_Toc195989871)

# Ievads

# Ciltsdarba nolikums ir izstrādāts, pamatojoties uz :

* Eiropas Savienības dzīvnieku aizsardzības konvenciju;LR Dzīvnieku audzēšanas un ciltsdarba likumu;
* LR MK Noteikumiem Nr. 10. no 08.01.2019. “Šķirnes mājas (istabas) dzīvnieku audzētāju organizācijas reģistrēšanas un atzīšanas kārtība, kā arī šķirnes mājas (istabas) dzīvnieku ciltsgrāmatas kārtošanas, ciltsrakstu izsniegšanas un

audzēšanas programmas apstiprināšanas kārtība”

* MK Noteikumiem Nr.411. “Mājas (istabas) dzīvnieku labturības un aizsardzības noteikumiem”
* Ministru kabineta 2022. gada 21. jūnija noteikumiem Nr. 359 „Mājas (istabas) dzīvnieku reģistrācijas kārtība”
* Ministru kabineta 2024. gada 28. maija noteikumiem Nr. 315 „Mājas (istabas) dzīvnieka atsavināšanas noteikumi”
* Ministru kabineta 2024. gada 25. jūnija noteikumiem Nr. 411 „Mājas (istabas) dzīvnieku labturības un aizsardzības noteikumi”;
* Pasaules kaķu federācijas (World Cat Federation) kaķu audzēšanas un reģistrācijas noteikumiem ( WCF BREEDING AND REGISTRATION RULES FOR ALL MEMBER CLUBS);
* Pasaules kaķu federācijas (World Cat Federation) kaķu šķirnes standartiem( WCF standards [WCF - World Cat Federation (wcf-online.de)](http://www.wcf-online.de/WCF-EN/standard/langhaar.html)).

# Vispārīgs nolikums un ciltsdarba mērķi.

* 1. Kluba un audzētavu īpašnieku ciltsdarba galvenie mērķi ir: esošo kaķu šķirņu pilnveidošana; vaislas dzīvnieku kvalitātes uzlabošana; kā arī jaunu krāsu dzīvnieku izaudzēšana, ievērojot galveno principu – saglabājot katras atsevišķas kaķenes vai kaķēna ģenētisko, fizisko un psihisko veselību un labsajūtu.
  2. Ciltsdarbu veic kluba audzētavu īpašnieki, to kontrolē un konsultācijas ciltsdarbā sniedz kluba Ciltsdarba komisija, atbilstoši LR likumdošanai, esošajiem Nolikumiem, WCF noteikumiem, un vadoties pēc kaķu šķirņu Standarta.
  3. Papildinājumu un izmaiņu ieviešanu esošajā Nolikumā veic kluba Ciltsdarba komisija.

# Ciltsdarba pamatuzdevumi.

* 1. Neskatoties uz to, ka Latvijā kaķu populācija sastāv no dažādam kaķu šķirnēm, visām šķirnēm ir vienoti selekcijas uzdevumi:
* ģenētiskās un fiziskās veselības izturības palielināšana. Tiek rekomendēts, pēc iespējas, katram vaislas dzīvniekam pirms pārošanas veikt veselības pārbaudi un, ja nepieciešams, ģenētiskos testus. (piemērām, HCM (Hypertrophic cardiomyopathy )- Maine Coon šķirnes kaķiem). Auglība arī ir tiek vērtēta kā veselības kritērijs.
* eksterjera uzlabošana;
* draudzīgs temperaments (ieteicams izņemt no vaislas agresīvus dzīvniekus)

# Ciltsdarba metodes.

* 1. Mūsu kluba mērķu sasniegšanai audzētāji pielieto šādas selekcijas metodes:
* dzīvnieku pavairošana notiek vienas šķirnes ietvaros,
* Mērķtiecīgi izmantojot citas radnieciskas škirnes,

“pielejot asinis” no citam šķirnēm, kuras pieder vienai škirņu grupai.

* 1. Ciltsdarba pamatā ir sistemātiska dzīvnieku izlase un pāru atlase.

# Ciltsdarbā izmantojamās šķirnes.

* 1. Kluba kaķu šķirņu saraksts un rekomendācijas pārošanai.

|  |  |  |  |  |
| --- | --- | --- | --- | --- |
| EMS  kods | Nosaukums latviski | Nosaukums pēc  standartiem | Rekomendēta pārošana ar  radniecīgo šķirni | Atļauta pārošana ar |
| ABY | Abesīnijas | Abyssinian | ABY | SOM |
| BRI | Britu  īsspalvainais | British Shorthair | BRI | BLH |
| BLH | Britu pusgarspalvainais | British Longhair | BLH | BRI |
| BEN | Bengālijas kaķis | Bengal | BEN | X |
| BUR | Burma | Burmese | BUR | X |
| CRX | Kornvolas rekss | Cornish rex | CRX | X |
| DRX | Devonas rekss | Devon rex | DRX | X |
| DSX | Donas sfinkss | Don sphynx | DSX | X |
| MAU | Eģiptes mau | Egiptian mau | MAU | X |
| MBT | Mekonga bobteils | Mekong bobtail | MBT | X |
| MCO | Maine kūns | Maine Coon | MCO | X |
| NEM | Nevas maskarādas | Neva Masquerade | NEM | SIB |
| PER | Persijas kaķi | Persian | PER | EXO |
| RUS | Krievu zilais | Russian blue | RUS | X |
| SFS\* | Skotu nokareno ausu  īsspalvainais | Scottish fold | SFS 71 | SFL 71, BRI |
| SFL\* | Skotu nokareno ausu  pusgarspalvainais | Highland fold | SFL 71, | SFS 71, BRI |
| SFS 71\* | Skotu stāv ausu īsspalvainais | Scottish Shotrhair (straight) | SFS | SFL |
| SFL 71\* | Skotu stāv ausu  pusgarspalvainais | Scottish Longhair (straight) | SFL | SFS |
| SIB | Sibīrijas | Siberian | SIB | NEM |
| SRL | Selkirkas rekss pusgarspalvainais | Selkirk rex Longhair | SRL, SRX | SRL84, SRX84 |
| SRX | Selkirkas rekss  īsspalvainais | Selkirk rex  Shorthair | SRX | SRX84,  SRL84 |
| SOM | Somālijas | Somali | SOM | ABY |
| SPH | Sfikss | Sphynx | SPH | X |
| THA | Thai | Thai | THA | X |

\* Pārošana starp Scottish Fold/Highland fold un Highland fold/ Scottish Fold ir kategoriski aizliegtas!

* 1. WCF šķirnes standarti oriģināli [WCF - World Cat Federation (wcf-online.de)](http://www.wcf-online.de/WCF-EN/standard/langhaar.html)

WCF šķirnes standarti [valsts valodā](https://felimur.lv/lv/%C5%A1%C4%B7irnes)

# Prasības ciltsdarbā izmantojamiem dzīvniekiem

* 1. **Derīgums vaislas darbam.** Novērtējums par kaķeņu derīgumu vaislas darbam, to atlase un izvēle ir viens no ciltsdarba pamatuzdevumiem, un ietver sevī kaķeņu novērtējuma kompleksu pēc eksterjera, izcelšanās un pēcnācējiem.
  2. Vaislas darbam derīgi tiek atzīti fizioloģiski attīstīti, klīniski veseli runči un kaķenes – ne jaunāki par 10 mēnešiem, kas ir vakcinēti atbilstoši LR likumdošanai ( un kuriem ir veterinārā pase ar vakcinācijas atzīmēm).
  3. Ciltsdarbā izmantojamo runču un kaķeņu vecums tiek noteikts: pēc to fiziskā stāvokļa, pēcnācēju kvalitātes, vaislas vērtības utt.
  4. Rekomendējamais pārošanās vecums runčiem – līdz 8 gadiem, kaķenēm – līdz 5 gadiem.

# Dzīvnieku atlases kritēriji un eksterjera kvalitātes vērtējuma nosacījumi .

* 1. Vaislas darbs tiek atļauts dzīvniekiem, kas atbilst ciltsrakstos noradītām šķirnes standartam (WCF- “World Cat Federation”- Pasaules Kaķu federācijas standartam), ir bez defektiem un par to ir rakstiski noformēti dokumenti- kaķa apraksti

/atzīmes, kuras saņemtas nacionālajās un starptautiskajās izstādēs ( Judge Report).

* 1. Vaislas darbs tiek atļauts runčiem – ar divām atzīmēm ne zemāk kā ‘’Teicami’’ Atklātajā klasē, kaķenēm – ne zemāk kā ‘’Teicami’’ Atklātajā klasē (pēc WCF noteikumiem “ EX1-88 point-suitable for breeding”).
  2. Jāatzīmē, ka, lai iegūtu WCF titulu, tiek atzīti tikai novērtējumi, kas saņemti

licencētas WCF izstādēs.

* 1. Tajos gadījumos, kad dzīvnieka īpašnieks attaisnojošu iemeslu dēļ nav varējis izstādīt savu kaķi, lai saņemtu novērtējumu izstādē, viņam ir tiesības novērtēt savu dzīvnieku klubā vai mājās – ’’uz galda’’. Novērtējumu var izdarīt licencēts tiesnesis vai kluba pārstāvis, kuram ir šādas tiesības. Novērtējums ’’uz galda’’ ir spēkā kaķenēm – pusgadu, runčiem – uz vienu pārošanas reizi.
  2. Galvenie dzīvnieku atlases kritēriji: veselība, atbilstība šķirnes standartam,

iepriekšējo pēcnācēju kvalitāte, auglība un citi audzētavas mērķi

* 1. Katram vaislas dzīvniekam jāapstiprina izstādes atzīme reizi gadā.

# Vaislas runču un kaķeņu izvēle un atlase.

* 1. Runči – šķirnes turpinātāji, tiek pakļauti stingrākai atlasei vaislas darbam, nekā vaislas kaķenes. Sarakstu ar rekomendējamiem vaislas runčiem sastāda kluba Ciltsdarba komisija. Šajā sarakstā var tikt iekļauti vaislas runči arī no citiem klubiem un asociācijām. Kluba Ciltsdarba komisija nenes atbildību par vaislas runča izmantošanu ciltsdarbā.
  2. Tīršķirnes kaķenes īpašnieks, kuram atļauts nodarboties ar ciltsdarbu, var patstāvīgi izvēlēties runčus vaislas darbam no kluba rekomendētā saraksta, kā arī no citu klubu un asociāciju sarakstiem.
  3. Īpašnieks, kura kaķene nav atzīstama par tīršķirnes pārstāvi, kā arī kaķenes, kuras tiek pārotas eksperimentālā kārtā, pārošanas atļauju saņem ar Ciltsdarba komisijas lēmumu.

# Prasības dzīvnieku pārošanai

* 1. Dzīvniekus pavairo, nekaitējot dzīvnieka veselībai un atbilstoši tā etoloģijai.
  2. Kaķiem nodrošina:
* vienmēr brīvi pieejamu svaigu ūdeni;
* pilnvērtīgu barību.
* kaķa tualeti;
* kontaktēšanos ar cilvēku vismaz divas reizes dienā;
  1. Vienā meklēšanās reizē kaķeni drīkst pārot tikai ar vienu runci.
  2. **Dzīvnieka īpašnieks, kas pavairo tam piederošos kaķus** :
* nodrošina, ka vaislas kaķi ir ierakstīti Latvijā reģistrētas šķirnes mājas (istabas) dzīvnieku audzētāju organizācijas ciltsgrāmatā;
* nodrošina, ka vaislas kaķi ir apzīmēti un reģistrēti atbilstoši normatīvajiem aktiem par mājas (istabas) dzīvnieku reģistrācijas kārtību un mājas (istabas) dzīvnieku datubāzē ir izdarīta atzīme par mājas (istabas) dzīvnieku atsavināšanu;
* ir apmācīts mājas (istabas) dzīvnieku labturības jomā un saņēmis apmācību apliecinošu dokumentu vai tam ir atbilstoša izglītība veterinārmedicīnas, bioloģijas vai kinoloģijas jomā.
  1. **Dzīvnieka īpašnieks nav tiesīgs**:
* izmantot vairošanai slimus kaķus, dzīvniekus ar iedzimtām patoloģijām, kā arī fizioloģiski un ģenētiski nesaderīgus dzīvniekus;
  + izmantot vairošanai dzīvnieku, ja tas apdraud šī dzīvnieka veselību;
  + izmitināt mājas (istabas) dzīvnieku uz mājas balkona vai lodžijas;
* turēt mājas (istabas) dzīvnieku antisanitāros apstākļos;
  + lietot mājas (istabas) dzīvnieka apzīmēšanai līdzekļus, kas kaitē tā veselībai;
* radīt antisanitārus apstākļus, turot mājas (istabas) dzīvniekus;
* radīt mājas (istabas) dzīvniekam sāpes un ciešanas.
  1. **Dokumenti.**
* PIRMS pārošanas kaķenes īpašnieks noformē pārošanas atļauju. Gan kaķenei gan runcim jāatbilst atlases kritērijiem un nosacījumiem kas minēti esošā Nolikuma 6. un 7. pantā.
* Visi pārošanas noteikumi tiek atrunāti ar kaķenes īpašnieku un runča īpašnieku rakstiskā pārošanas līgumā. Gadījumā, ja radusies strīdīga situācija, to izšķir kluba Valde.
* Veiksmīgas pārošanas rezultātā, runča un kaķenes īpašnieki paraksta pārošanas aktu, kurš glabājas pie kaķenes īpašnieka un tiek uzrādīts klubā, kad tiek aktēts kaķēnu metiens.

.

* 1. **Pārošanas laika intervāls**.
* Vaislas kaķeni drīkst pārot ne biežāk kā reizi gadā.
* Pārošanas laika intervāls atkarīgs no kaķenes veselības un vispārējā fiziskā stāvokļa.
* Kaķene tiek atstādināta no vaislas darba, ja viņai 2 reizes veikta ķeizargrieziena operācija.
* Kalendārā gada laikā runcis var tikt pārots līdz 26 reizēm. Pārošanas laika intervālam jābūt ne mazākam par 14 dienām.

# Prasības pārošanas atļaujas saņemšanai un tās reģistrācijas kārtība.

* 1. **Pārošanas atļauja.**
     1. Pārošanas atļauja tiek izsniegta, ja ir šāds pamatojums:
        + ciltsraksti (ne mazāk kā 4 paaudzes);
        + dzīvnieka piederības šķirnei (atbilstoši standartam) un defektu neesamības apliecinājums. Par šādu apliecinājumu tiek uzskatīts izstādes novērtējums, vai novērtējums ’’uz galda’’ (skatīt 7. punktu);
        + atbilstība veterinārajām prasībām (savlaicīga vakcinācija un attārpošana);
        + dzīvnieka kondīcijas apliecinājums (teicams fiziskais stāvoklis).
  2. Atļauja vaislas darbam dzīvniekiem var tikt pārtraukta ar Ciltsdarba komisijas lēmumu, ja metiena apskates laikā tiek pamanīti izteikti defekti vai būtiskas novirzes no šķirnes standarta.
  3. Pārošanas atļauju noformē kaķenes īpašnieks ( audzētava), to apstiprina un reģistrē kluba ciltsdarba komisijas pārstāvis.
  4. Pārošanas atļauja tiek izrakstīta PIRMS dzīvnieku pārošanas, nepieciešamības gadījumā tiek norādīts tās derīguma termiņš (ja termiņš netiek norādīts, šāda atļauja derīga 3 mēnešus). Ja pārošanā piedalās runči no citiem klubiem, kaķeņu īpašniekiem savlaicīgi jāuzrāda savam klubam runča cilmes dokumenti (ciltsraksti, sertifikāti u.tml.).
  5. Visas pārošanās atļaujas tiek reģistrētas speciālā reģistrā.
  6. Pārošanas reģistrs glabājas pastāvīgi.

# Metiena kontrole un reģistrācijas kārtība

* 1. Īpašniekam, pēc metiena piedzimšanas, 14 dienu laikā jāpaziņo par to klubam, uzrādot visus metienā dzimušos kaķēnus un sniedzot patiesu informāciju par mirušajiem kaķēniem un dzemdību pataloģijām. Ciltsdarba veicējs patstāvīgi veic kaķēnu attārpošanu (rekomendācija-pirmo veic sākot ar 4. nedēļu, atkārtotu – pēc 10-14 dienu pārtraukuma. Pēc 10-14 dienu pārtraukuma tiek veikta pirmā kaķēnu metiena vakcinācija (pret Panleucopenia, Calici, Rhinotracheitis) sertificētā veterinārā klīnikā.)”
  2. Kaķēnu aktēšana notiek sākot no 10 nedēļu vecuma kopš kaķēnu dzimšanas brīža un ne vēlāk kā četrus mēnešus no dzimšanas datuma. Pirms aktēšanas jāiesniedz klubā (vēlams elektroniskā veidā) metiena apskates un reģistrācijas pieteikums, pārošanas atļauju, titula sertifikātu kopijas ( pēc nepieciešamības). Kaķēna vārds kopā ar audzētavas nosaukumu satur ne vairāk ka 35 zīmes, ieskaitot atstarpes.
  3. Kaķēniem, kuriem ir izteiktas kroplības pazīmes, attīstības defekti, kuri nav samērojami ar izdzīvošanu, tiek veikta humāna, veterināra rekomendēta iemidzināšana. Kaķēni, kuriem ir ciltsdarba brāķis (krāsas, acu, skeleta defekti) saņem ciltsrakstus ar piezīmi

„Not for breeding” (nav derīgs pārošanai).

* 1. Neapmierinoša kaķēnu audzēšana, kad tie ir vāji, slimi ar rahīta pazīmēm, netiek aktēti, kamēr tie nav izveseļojušies un ieguvuši normālu kondīciju.
  2. Metiena apskate (aktēšana) notiek saskaņā ar Nolikumu par aktēšanu. Apskates rezultāti tiek ierakstīti **dokumentā-** “**metiena apskates un reģistrācijas pieteikums”,** tas noformēts divos eksemplāros, viens no tiem glabājas kaķu audzētavā, otrs- klubā). Pamatojoties uz aizpildīto pieteikumu kaķēnu metiens tiek reģistrēts kluba Ciltsdarba grāmatā (LO) vai Reģistrā (RIEX) atkarībā no Ciltsgrāmatas reģistra prasību izpildes un katram kaķēnam tiek noformēti ciltsraksti.
  3. Kaķēnu reģistrācija notiek hronoloģiskā kārtība atbilstoši metiena reģistrācijas

datumam.

* 1. Audzētājs var patstāvīgi veikt metiena apskati( aktēšanu) ja par to ir noslēgtas vienošanas vai ar kluba speciālistu palīdzību- klātienē vai attālināti ( izmantojot videoierakstus, kaķēnu attēlus vai tiešraidē izmantojot zoom, skype vai citu tehnisko risinājumu palīdzību). *(25.03.2020. redakcija)*
  2. Ciltsgrāmatu un dzīvnieku pārošanas reģistru glabāšanas termiņš- pastāvīgi, metienu

kontroles reģistru- piecus gadus.

# „Cat’s Meow” Ciltsdarba grāmatas.

* 1. CFC „Cat’s Meow” ciltsdarba grāmata ir dzīvnieku reģistrs, kurā tiek ierakstīti visi šķirnes dzīvnieki, kuri pieder CFC „Cat’s Meow” klubu individuāliem biedriem/ audzētajiem, kas ir fiziskas vai juridiskās personas.
  2. CFC „Cat’s Meow ir divas ciltsgrāmatas:
* Galvenā ciltsdarba grāmatā (LO- Livre d’Originale);
* Reģistrs vai Eksperimentālā ciltsdarba grāmatā (RIEX- Register Initial et Experimental).
  1. Galvenajā ciltsdarba grāmatā (LO) tiek reģistrēti dzīvnieki, kuriem ir tīršķirnes izcelsme, un tāda ir vismaz 4 paaudzēs un kuri pieder WCF atzītai šķirnei un krāsai.
  2. Eksperimentālā ciltsdarba grāmatā -Reģistrā (RIEX) tiek reģistrēti dzīvnieki:
* kuru izcelsme ir starpsugu pārošanas rezultāts;
* kuri nav ievērojuši galvenās ciltsdarba grāmatas nosacījumus;
* kuri klasificējami kā jaunas šķirnes grupa.
  1. Kaķēni, kuriem konstatētas nepilnības, saņem ciltsrakstus ar piezīmi – ‘’Not for breeding’’ (nav paredzēti pavairošanai).
  2. Ciltsgrāmatā un Reģistrā ierakstus veic hronoloģiskā secībā atbilstoši dzīvnieka reģistrācijas datumam organizācijā.
  3. Ciltsgrāmatā un Reģistrā ieraksta tikai tos dzīvniekus, kas atbilst attiecīgās sugas vai šķirnes ciltsdarba nolikumā vai audzēšanas programmā noteiktajām prasībām.
  4. Eksperimentālā dzīvnieku audzēšana tiek vesta, lai radītu un pavairotu jaunas kaķu šķirnes un jaunas krāsas atzītajām kaķu šķirnēm. Uz dzīvnieka īpašnieka iesnieguma un izstrādātas ciltsdarba programmas pamata tiek noformēta Ciltsdarba komisijas atļauja. Pārošanas nosacījumi tiek noformēti rakstiski, par tiem tiek informēts runča, kaķenes īpašnieks, kā arī potenciālie kaķēnu pircēji. Šāds metiens tiek aktēts 70 – 80 dienu laikā no kaķēnu dzimšanas brīža, tiek reģistrēts Eksperimentālajā ciltsdarba grāmatā, tiek veiktas piezīmes metiena

reģistrācijas kartē un kaķēnu aktēšanas apliecībās. Metiena atkārtota aktēšana kaķēniem notiek 6 – 8 mēnešu vecumā.

# Ciltsraksti un Reģistra apliecības.

* 1. Par katru Ciltsgrāmatā ( Reģistrā) reģistrēto dzīvnieku Ciltsrakstos ( Reģistra Apliecībā ) norāda šādu informāciju:
* kaķa vārds ar audzētavas nosaukums;
* kaķa reģistrācijas numurs;
* kaķa mikročipa numurs ( ja ir);
* kaķa šķirne un krāsa ( WEMS kods, un vārdiem);
* kaķa dzimšanas datums;
* kaķa dzimums;
* informācija par metienu;
* audzētājs ( vārds un uzvārds);
* īpašnieks ( vārds un uzvārds);
* izcelšanos – informāciju par priekštečiem vismaz trijās paaudzēs ( vārdus, titulus, šķirnes un krāsas kodus);
* par izsniegto dokumentu atbildīgas personas paraksts, vārds, uzvārds un e-pasts
* ciltsrakstu ( Reģistra apliecības) iesniegšanas datums ;
* kluba kontaktinformācija un saīsinājumu atšifrējumi (tituliem un WEMS kodiem);
* cita informācija .
  1. Ciltsrakstu reģistrācijas numurs satur “LO”, eksperimentālās ciltsgrāmatas (

reģistra apliecības) numurs satur “RX”.

# Ciltsrakstu un Reģistra apliecības izsniegšanas kārtība.

* 1. Ciltsrakstus un Reģistra apliecības izsniedz kluba vaislas darba komisijas autorizēts pārstāvis:
* par katru metienā dzimušu kaķēnu, kas metiena apskates brīdī ir dzīvs;
* pēc metiena apskates un reģistrācijas Ciltsgrāmatā ( Reģistrā);
* kaķiem no 10 nedēļu vecuma ,
  1. Kaķenes īpašnieka pienākums izņemt ciltsrakstus ( vai reģistra apliecības) visiem metiena kaķiem 6 mēnešu laika periodā pēc kaķu dzimšanas brīža.
  2. Visiem kaķēniem jābūt atsavinātiem ar ciltsrakstiem (Reģistra apliecībām).
  3. Kaķenes īpašniekam( audzētājam) ir tiesības patstāvīgi saņemt ciltsrakstus klubā, vai nodot šīs tiesības nākamajam kaķēna īpašniekam vai citai personai.
  4. Ja mainās kaķa īpašnieks, tā iepriekšējais īpašnieks 5 dienu laikā pēc civiltiesiskā darījuma par to ziņo klubam; kluba vaislas darba komisijas autorizēts pārstāvis veic atbilstošus ierakstus ciltsgrāmatā un kaķēnam tiek noformēti jaunie ciltsraksti

, kas tiek apmainīti pret veco eksemplāru. Klubam ir tiesības pārbaudīt informācijas patiesumu Lauku atbalsta dienesta (LAD) datu bāzē.

* 1. Ja mainās kaķa krāsa, kaķa īpašnieks iesniedz klubam atbilstošo pieprasījumu ar kaķa izstādes dokumentu kopijām ( Judge Reports); kluba vaislas darba komisijas autorizēts pārstāvis veic atbilstošus ierakstus ciltsgrāmatā un kaķēnam tiek noformēti jaunie ciltsraksti , kas tiek apmainīti pret veco eksemplāru.
  2. Ja ciltsraksti ir nozaudēti vai sabojāti, kaķa īpašnieks iesniedz klubam atbilstošo iesniegumu; kluba vaislas darba komisijas autorizēts pārstāvis veic atbilstošus ierakstus ciltsgrāmatā un kaķēnam tiek noformēts ciltsrakstu dublikāts.
  3. Visas izmaiņas tiek reģistrētas ciltsgrāmatā, saglabājot komentāros vēsturiskos

datus.

* 1. **Ciltsraksti nav izsniegti visiem metiena kaķēniem ja metienā ir kaut viens kaķēns , kurš neatbilst šķirnes standartam (metiss).**

# Ciltsdarba dokumentu noformēšana:

* Kluba izdotie ciltsraksti un reģistra apliecības tiek noformēti angļu valodā (vienā no oficiālajām WCF valodām);
* Pārošanas atļaujas, iesniegumi un metienu reģistrācijas iesniegumi tiek noformēti valsts valodā ;
* Ciltsdarba grāmatas, reģistrācijas žurnāli tiek vesti 3 valodās – latviešu, krievu un angļu.
* Šķirnes un krāsas nosaukumi tiek rakstīti angļu valodā, un kodēti atbilstoši WEMS sistēmai. Ciltsrakstos tiek uzrādīti dzīvnieku nosaukumi un tituli, kurus apstiprina atbilstošs sertifikāts.

# Kaķēnu atšķiršana un atsavināšana.

* 1. Kaķu atsavināšana notiek atbilstoši MK Noteikumien Nr. 315. **Mājas (istabas) dzīvnieka atsavināšanas noteikumi**
  2. Personas, kuras iegādājas īpašumā kaķēnus, noslēdz atsavināšanas ( piemērām- pirkšanas-pārdošanas) līgumu. Kaķi atļauts atsavināt, nākamajam īpašniekam nododot kopā ar vakcinācijas apliecību vai mājas (istabas) dzīvnieka pasi (ja dzīvniekam ir implantēta mikroshēma):

- ne agrāk kā pēc 12 nedēļu vecuma sasniegšanas, ja dzīvnieks ir vakcinēts pret vīrusa izraisītām infekcijas slimībām un trakumsērgu, bet ne agrāk kā nedēļu pēc vakcinācijas

* 1. Audzētavas īpašniekam – kaķēna pārdevējam ar nākamo kaķēna īpašnieku jāveic

detalizēta instruktāža un jānodod tam rekomendācijas par kaķēna aprūpi un uzturēšanu. Konsultācijas sniedz arī klubs.

* 1. Visiem vaislas kaķiem jābūt identificētiem ar micročipu.
  2. Tiek rekomendēta katra kaķēna iezīmēšana ar mikročipu.
  3. Kaķi ar hroniskām slimībām, kroplībām vai patoloģijām atļauts atsavināt, ja nākamais dzīvnieka īpašnieks ir rakstveidā informēts par kaķa veselības stāvokli un ir saņēmis praktizējoša veterinārārsta izziņu par dzīvnieka veselības stāvokli un ārstēšanu, ja tāda nepieciešama.
  4. Klubs nenes atbildību par cenu, pārdošanas noteikumiem un norēķinu kārtību starp pārdevēju un pircēju.

# Kluba Valdes un Ciltsdarba komisijas pienākumi un atbildība

* 1. Kluba Ciltsdarba komisijas pienākums ir nodrošināt ciltsdarba vispārējo vadību, koordināciju, šā nolikuma izpildi, konsultācijas vaislas jautājumos, reģistrēt dzīvniekus kluba datu bāzē.
  2. Kluba Ciltsdarba komisijas pilnvaroti pārstāvji pārbauda un reģistrē pārošanas atļaujas, iesniedz atzīmes uz “uz galda”, nodrošina metienu kontroli , reģistrēšanu kluba datu bāzē un ciltsrakstu izsniegšanu.
  3. Kluba Ciltsdarba komisijas pilnvaroti pārstāvji nes atbildību par pareizu un savlaicīgu ciltsdarba dokumentu noformēšanu atbilstoši dokumentos norādītajai informācijai, reģistru veikšanu.
  4. Ciltsdarba dokumenti tiek noformēti pamatojoties uz liecībām (par vaislas runci, vaislas kaķeni, kaķēnu dzimšanas datumu, to skaitu utt.), kuras uzrāda audzētavas īpašnieks, un kurš ir atbildīgs par to patiesumu.
  5. Kluba Valde veic dzīvnieku titulu noformēšanu un reģistrēšanu atbilstoši WCF

noteikumiem, titulu sertifikātu iesniegšanu kaķu īpašniekiem.

* 1. Kluba Valde reģistrē kaķu audzētavu nosaukumu pēc WCF noteikumiem.
  2. Par slēptajiem defektiem un iekšējo orgānu patoloģijām, kuras netika atklātas aktēšanas procesā, atbildību nenes ne klubs, ne audzētavas īpašnieks.

# Prasības dzīvnieku turēšanas vietām, barošanai, dzirdināšanai, fiziskām nodarbībām un pārvadāšanai

* 1. Dzīvnieka turēšanas vieta labvēlīgi ietekmē dzīvnieka labturību un veselību un atbilst šādām prasībām:
* iekārtas un aprīkojums ir atbilstošs izmitināmā kaķa šķirnei, un ir ievērotas kaķa fizioloģiskās un etoloģiskās vajadzības;
* tajā ir ierīkota kaķa guļamvieta un fiziskās aktivitātes zona;
* tā ir pasargāta no tiešiem saules stariem, nelabvēlīgiem laikapstākļiem, caurvēja, vibrācijas un trokšņa;
* tā ir tīra un pēc nepieciešamības dezinficējama;
* tai ir atbilstoša izolācija, piemēram, siltumizolācija, skaņas izolācija, hidroizolācija, un tajā ir nodrošināti skaņas slāpēšanas materiāli, apsilde un ventilācija, ja nepieciešams;
* tajā ir kaķēniem līdz 21 dienas vecumam turēšanas vietai atbilstoša temperatūra ir no 18C° līdz 27C°.
* trokšņa līmenis tajā ir atbilstošs dzīvnieka sugai un vecuma grupai;
* tajā ir dabiskais vai mākslīgais apgaismojums. Ja dabiskais apgaismojums nenodrošina piemērotu gaismas vai tumsas ciklu, jāierīko kontrolēts apgaismojums atbilstoši dzīvnieka etoloģijai.

18.2. Dzīvniekam nodrošina vienmēr brīvi pieejamu dzeramo ūdeni piemērotā traukā, kuru dzīvnieks nevar apgāzt, to regulāri uztur tīru un pēc nepieciešamības dezinficē. Ja izmanto automātiskās dzirdināšanas iekārtas, tās regulāri pārbauda, veic to apkopi un skalošanu. Ja izmanto būrus ar vienlaidu grīdu, novērš applūšanas risku.

18.3. Dzīvnieka barošanā ievēro šādas prasības:

* + dod pilnvērtīgu barību ne retāk kā reizi dienā, raugoties, lai barības forma, saturs un pasniegšanas veids atbilstu dzīvnieka uztura un uzvedības vajadzībām, šķirnei, vecumam, fiziskajai aktivitātei un fizioloģijai;
  + dzīvnieku barība drīkst saturēt tikai tās vielas, kuras atļauts lietot saskaņā ar dzīvnieku barības apriti regulējošajiem normatīvajiem aktiem;
  + barības uzglabāšanai ierīko atsevišķu telpu vai nodalītu vietu, kurā ir piemēroti dzīvnieku barības uzglabāšanas apstākļi, ievērojot dzīvnieku barības ražotāja nosacījumus (piemēram, sausas telpas, paliktņi vai plaukti iepakojumu novietošanai, attiecīgs temperatūras un mitruma režīms), lai nodrošinātu dzīvnieku barības nekaitīgumu;
  + visus barības traukus vai citus barošanas piederumus regulāri tīra un pēc nepieciešamības dezinficē.

18.4. Dzīvnieku kopj atbilstoši tā fizioloģijai un etoloģijai tā, lai tam neradītu sāpes, ciešanas vai savainojumus.

18.5. Ja dzīvniekus izmitina pa pāriem vai grupās, vieta un telpa ir plānota tā, lai izvairītos no dzīvnieku konkurences par resursiem, tostarp platību, guļamvietu, fiziskās aktivitātes zonu, tualeti, ūdeni un barību.

18.6.  Ja nepieciešams, dzīvniekam atbilstoši tā fizioloģiskajām un etoloģiskajām vajadzībām ir pieejama tualete, kura atrodas atsevišķi no dzīvnieka atpūtas zonas un kurai tas var brīvi piekļūt. Tualeti regulāri uztur tīru un pēc nepieciešamības dezinficē.

18.7. Dzīvniekam nodrošina fizisku aktivitāti un brīvas kustības atbilstoši tā etoloģijai un fizioloģijai, piemēram, staigāšanu, skriešanu, spēlēšanos, apgriešanos, stāvēšanu, stāvēšanu uz pakaļkājām, astes luncināšanu, apgulšanos pilnībā izstieptā ķermeņa stāvoklī.

18.8. Būra, sprosta, voljēra vai cita ierobežota laukuma platība atbilst dzīvnieka fizioloģiskajām un etoloģiskajām vajadzībām, un tas ir:

* + veidots un iekārtots tā, lai novērstu dzīvnieka savainošanās iespējas un dzīvnieks no tā nevarētu izbēgt;
  + izgatavots no materiāliem, kuri ir izturīgi, droši, ilgtspējīgi, kurus var uzturēt labā stāvoklī un kuru iekšējās virsmas ir viegli tīrāmas un pēc nepieciešamības dezinficējamas.
  + Būri, sprostu, voljēru vai citu ierobežotu laukumu uztur tīru no dzīvnieka ekskrementiem un tīra vismaz vienu reizi diennaktī.
  + Voljēra vai cita ierobežota laukuma minimālā platība kaķa turēšanai 4 m², Platība katram papildus pievienotajām dzīvniekam vai kaķenēm ar metienu + 2m².

18.9.  Kaķi pastāvīgi netur būrī vai sprostā, ne arī uz mājas balkona vai lodžijas.

18.10. Kaķim, ko tur telpā, nodrošina brīvu pārvietošanos un minimālo platību: 4 m², Platība katram papildus pievienotajām dzīvniekam vai kaķenēm ar metienu + 2m².

18.11. Dzīvnieku socializē ar cilvēku vai citu dzīvnieku tādā veidā, kas atbilst dzīvnieka vajadzībām, un arī ļauj izvairīties no cilvēka vai cita dzīvnieka, ja attiecīgais dzīvnieks to vēlas.

18.12. Dzīvnieku transportlīdzeklī nedrīkst atstāt bez cilvēka klātbūtnes, ja tas var apdraudēt paša dzīvnieka, citu dzīvnieku vai cilvēku veselību vai dzīvību.

18.13. Pārvadājot dzīvnieku sabiedriskajā transportlīdzeklī, taksometrā vai vieglajā automobilī, ar ko sniedz pasažieru komercpārvadājumu pakalpojumus:

18.13.1.kaķi ievieto tā pārvietošanai piemērotā somā, konteinerā vai būrī.

18.13.2.Dzīvnieku transportlīdzeklī pārvadā, neapdraudot cilvēku un dzīvnieku drošību un veselību un ierobežojot dzīvnieka brīvu pārvietošanos, vienā no šādiem veidiem:

* dzīvnieku ievieto pārvietošanai piemērotā somā, konteinerā vai būrī, ko nostiprina ar drošības jostu sistēmu tā, lai to noturētu sēdeklī;
* dzīvniekam uzliek iemauktus, pie kuriem ir piestiprināta tam paredzēta speciāla automašīnas drošības josta;
* dzīvnieku ievieto atsevišķi no transportlīdzekļa salona nodalītā bagāžas nodalījumā;
* dzīvnieku ievieto speciāli paredzētā būrī, kuru ievieto transportlīdzekļa bagāžas nodalījumā;
* dzīvnieku ievieto speciālā dzīvnieka transportēšanas piekabē, kas aprīkota ar ventilāciju, kondicionieri un apsildi.

18.14. Prasības, kas jāievēro, lai kaķis varētu uzturēties ārpus īpašnieka teritorijas

18.14.1. Dzīvnieka īpašnieks vai turētājs nodrošina dzīvnieka uzraudzību un kontroli, kad dzīvnieks atrodas ārpus īpašnieka teritorijas, izņemot šo noteikumu 18.12.4. punktā minēto gadījumu.

18.14.2. Dzīvnieku ārpus īpašnieka teritorijas ved tikai tāda persona, kas spēj kontrolēt un savaldīt dzīvnieku un nodrošināt, lai dzīvnieks netraucētu un neapdraudētu cilvēkus vai citus dzīvniekus.

18.14.3.  Atrodoties ar dzīvnieku tirdzniecības vai sabiedriskās ēdināšanas vietā, jāievēro katras konkrētās vietas iekšējās kārtības noteikumi vai kaķu ievieto pārvietošanai piemērotā somā, konteinerā vai būrī, izņemot kaķus, kas pastāvīgi uzturas tirdzniecības un sabiedriskās ēdināšanas vietā.

18.14.4. Sterilizēts kaķis, kas ir vecāks par sešiem mēnešiem, var brīvi uzturēties ārpus īpašnieka teritorijas, ja dzīvnieks ir apzīmēts ar mikroshēmu un reģistrēts atbilstoši normatīvajiem aktiem par mājas (istabas) dzīvnieku reģistrācijas kārtību.

18.14.5. Nesterilizēts kaķis var uzturēties ārpus īpašnieka teritorijas, ja ir ievērota viena no šādām prasībām:

tam uzliek atbilstošu kaklasiksnu vai citus aksesuārus, kas ir pietiekami plati, bez dzelkšņiem un asumiem un kas nežņaudz un dzīvniekam nerada sāpes, ciešanas vai savainojumus un ved pie pavadas;

tas atrodas pārvietošanai paredzētā somā, konteinerā vai būrī.

# 

# Dzīvnieku īpašnieka -audzētāja /audzētavas tiesības, pienākumi un atbildība

* 1. Kaķenes īpašnieks, kas pavairo tam piederošos kaķus un atsavina to pēcnācējus:

- nodrošina, ka visi kaķēni ir ierakstīti KMK Cat’s Meow ciltsgrāmatā;

-nodrošina, ka kaķi ir apzīmēti un reģistrēti atbilstoši normatīvajiem aktiem par mājas (istabas) dzīvnieku reģistrācijas kārtību un mājas (istabas) dzīvnieku

datubāzē ir izdarīta atzīme par mājas (istabas) dzīvnieku atsavināšanu;

-ir apmācīts mājas (istabas) dzīvnieku labturības jomā un saņēmis apmācību

apliecinošu dokumentu vai tam ir atbilstoša izglītība veterinārmedicīnas, bioloģijas vai kinoloģijas jomā. Ja mājas (istabas) dzīvnieka īpašnieks ir juridiska persona, vismaz viens tās darbinieks ir apmācīts vai ieguvis izglītību atbilstoši šajā

apakšpunktā minētajām prasībām;

- nodrošina, ka kaķim gada laikā nav vairāk kā viens mazuļu metiens, un visi kaķi un

tā pēcnācējus tur atbilstoši labturības prasībām.

* 1. Ciltsdarbā izmantot tikai fiziski veselus dzīvniekus, kuri atbilst šī nolikumā prasībām.
  2. Pārošanai izvēlēties piemērotu pāri .
  3. Divu nedēļu laikā pēc metiena dzimšanas informēt Ciltsdarba komisiju par metiena piedzimšanas faktu un sniegt patiesu informāciju par metienā dzimušo kaķēnu skaitu, norādot arī mirušos kaķēnus un dzemdību patoloģijas.
  4. Kad kaķēni sasnieguši vismaz 10 nedēļu vecumu, iesniegt Ciltsdarba komisijai pieteikumu metiena apskatei un reģistrācijai ciltsgrāmatā.
  5. Kaķēnus atšķirt no mātes drīkst:

-pēc triju mēnešu vecuma sasniegšanas, ja dzīvnieks ir vakcinēts pret vīrusa izraisītām infekcijas slimībām un trakumsērgu, bet ne agrāk kā nedēļu pēc vakcinācijas.

* 1. Kaķenes īpašniekam (audzētājam) ir pienākums sniegt konsultāciju jaunajiem

īpašniekiem par sugas īpatnībām, kaķēna kopšanu, barošanu, par kluba darbu un izstādēm.

* 1. Kaķenes īpašniekam (audzētājam) ir pienākums pircējam iedot vakcinācijas apliecību un kaķēna ciltsrakstus.
  2. Kaķenei un kaķēniem nodrošināt tādus turēšanas apstākļus, kas atbilst viņu

fizioloģiskajām un zoopsiholoģiskajām vajadzībām.

* 1. Ievērot un pildīt KMK Cat’s Meow Ciltsdarba un reģistrācijas nolikuma prasības .
  2. Kaķēnus aizliegts pārdot vai nodot tirdzniecībai zooveikalos, tirgos, kā arī nodot jebkādiem eksperimentāliem pētījumiem vai testiem. Tirdzniecība ar mājas kaķiem ir atļauta ievērojot Ministru kabineta 2024. gada 28. maija noteikumus Nr. 315 „Mājas (istabas) dzīvnieka atsavināšanas noteikumi”.
  3. Tirdzniecība nav atļauta ar:
* slimiem, ģenētiski nepilnvērtīgiem dzīvniekiem (ar iedzimtām slimībām, kroplībām vai patoloģijām);
* dzīvniekiem, kuriem ir ektoparazīti;
* kaķenēm – zīdīšanas laikā,
* kaķenēm, ja to grūsnības laiks pārsniedz 30 dienas

# Dzīvnieku īpašnieka un turētāja tiesības, pienākumi un atbildība

* 1. Iegādājoties kaķi, dzīvnieka īpašnieks vai turētājs uzņemas atbildību par dzīvnieka labturības un īpašo turēšanas prasību ievērošanu un veterinārmedicīniskās palīdzības nodrošināšanu, nepieļauj tā klaiņošanu, kā arī nodrošina dzīvnieka meklēšanu un

apbedīšanu.

* 1. Kaķi, ko ieved no citas valsts, jāreģistrē LR Lauku atbalsta dienesta datubāzē 10 dienu laikā pēc ievešanas atbilstoši MK noteikumiem Nr. 359.
  2. Datubāzē reģistrē šādas izmaiņas informācijā par reģistrētu mājas (istabas) dzīvnieku (turpmāk – notikums ar dzīvnieku):

20.3.1. dzīvnieka īpašnieka maiņu, atsavinot dzīvnieku;

20.3.2. dzīvnieka turētāja maiņu;

20.3.3. turēšanas vietas maiņu;

20.3.4. dzīvnieka pazušanu vai atrašanu;

20.3.5. vakcināciju pret trakumsērgu, norādot vakcinācijas datumu un nākamās vakcinācijas datumu;

20.3.6. sterilizācijas (sieviešu un vīriešu kārtas dzīvniekiem) datumu, pēc ķīmiskās sterilizācijas – arī derīguma termiņu;

20.3.7. jaunas mājas (istabas) dzīvnieka pases izsniegšanu, norādot pamatojumu, piemēram, iepriekšējā pase ir neatgriezeniski bojāta, pazaudēta, nozagta vai anulēta, kādā no iepriekšējās pases sadaļām vairs nav vietas jauniem ierakstiem;

20.3.8. dzīvnieka nāvi (dzīvnieks nomiris);

20.3.9. dzīvnieka eitanāziju;

20.3.10. dzīvnieka pavairošanas faktu pēc katras mazuļu piedzimšanas, norādot mazuļu dzimšanas datumu un skaitu metienā;

* 1. Kaķa īpašniekam vai turētājam ir pienākums:

-nodrošināt, lai mājas (istabas) dzīvnieks (smaka, riešana vai gaudošana) netraucētu mājas vai apkārtnes iedzīvotājus;

-apdzīvotu vietu teritorijā savākt sava kaķa ekskrementus;

-sameklēt dzīvniekam citu īpašnieku, ja dzīvnieka turpmākā turēšana nav

iespējama;

-vakcinēt dzīvnieku [Veterinārmedicīnas likumā](file:///C:\ta\id\20436-veterinarmedicinas-likums) noteiktajā kārtībā;

* vedot dzīvnieku pie veterinārārsta, ņemt līdzi un uzrādīt veterinārārstam

dzīvnieka identitāti apliecinošu dokumentu vai vakcinācijas apliecību (ja tāda ir);

* nododot dzīvnieku trešajai personai, sniegt informāciju par dzīvnieka labturības un turēšanas prasībām;

-glabāt un pēc dienesta vai sabiedriskās kārtības kontroles institūciju pieprasījuma uzrādīt ar dzīvnieku saistītos dokumentus (piemēram, mājas (istabas) dzīvnieka

pasi, dzīvnieka izcelsmi apliecinošu dokumentu);

* ja kaķu īpašnieks vai turētājs pilsētas vai ciema teritorijā vienā adresē tur piecus un vairāk vienas sugas siltasiņu mājas (istabas) dzīvniekus, kas ir vecāki par sešiem mēnešiem, viņš septiņu darbdienu laikā rakstiski informē par to dienesta teritoriālo struktūrvienību, norādot savu vārdu un uzvārdu, mājas (istabas) dzīvnieku sugu,

skaitu, turēšanas vietas adresi un tālruņa numuru (ja tāds ir).

* 1. Mājas (istabas) dzīvnieka īpašnieks vai turētājs nav tiesīgs:

-izmantot vairošanai slimus kaķus, dzīvniekus ar iedzimtām patoloģijām, kā arī fizioloģiski un ģenētiski nesaderīgus dzīvniekus;

* izmantot vairošanai dzīvnieku, ja tas apdraud šī dzīvnieka veselību;
* izmitināt mājas (istabas) dzīvnieku uz mājas balkona vai lodžijas;

-turēt mājas (istabas) dzīvnieku antisanitāros apstākļos;

* lietot mājas (istabas) dzīvnieka apzīmēšanai līdzekļus, kas kaitē tā veselībai;

-radīt antisanitārus apstākļus, turot mājas (istabas) dzīvniekus;

-radīt mājas (istabas) dzīvniekam sāpes un ciešanas.

*Pieņemts kluba Valdes sēdē 13.08.2008.*

*Papildināts kluba Valdes sēdē 16.01.2019.*

*Papildināts kluba ārkārtas Valdes sēdē 25.03.2020. sakarā ar COVID-19 izplatību Latvijā Papildināts kluba Valdes sēdē 04.02.2021. un 05.03.2021.*

*Papildināts kluba Valdes sēdē 17.04.2025 ( aktualizēta redakcija)*